ಅಂತರರಾಷ್ಟ್ರೀಯ ಓಝೋನ್ ಪದರ ಸಂರಕ್ಷಣಾ ದಿನವನ್ನು (ಅನೌಪಚಾರಿಕವಾಗಿ ಮತ್ತು ಸರಳವಾಗಿ ಓಝೋನ್ ದಿನ ಎಂದು ಕರೆಯಲಾಗುತ್ತದೆ) ಸೆಪ್ಟೆಂಬರ್ 16 ರಂದು ಯುನೈಟೆಡ್ ನೇಷನ್ಸ್ ಜನರಲ್ ಅಸೆಂಬ್ಲಿಯಿಂದ ನಿಗದಿಪಡಿಸಲಾಗಿದೆ. ಇದರ ಪ್ರಸ್ತಾಪವನ್ನು ಡಿಸೆಂಬರ್ 19, 2000 ರಂದು ಮಾಡಲಾಯಿತು(1987 ರಲ್ಲಿ ಹಲವು ರಾಷ್ಟ್ರಗಳು ಓಝೋನ್ ಪದರವನ್ನು ಸವಕಳಿಗೊಳಿಸುವ ವಸ್ತುಗಳ ಕುರಿತು ಮಾಂಟ್ರಿಯಲ್ ಪ್ರೋಟೋಕಾಲ್‌ಗೆ ಸಹಿ ಹಾಕಿದ ದಿನಾಂಕದ ನೆನಪಿಗಾಗಿ). 1994 ರಲ್ಲಿ, ಜನರಲ್ ಅಸೆಂಬ್ಲಿ ಸೆಪ್ಟೆಂಬರ್ 16 ರಂದು ಓಝೋನ್ ಪದರದ ಸಂರಕ್ಷಣೆಗಾಗಿ ಅಂತರಾಷ್ಟ್ರೀಯ ದಿನವನ್ನು ಘೋಷಿಸಿತು, 1987 ರಲ್ಲಿ ಓಝೋನ್ ಪದರವನ್ನು ಸವಕಳಿ ಮಾಡುವ ವಸ್ತುಗಳ ಕುರಿತ ಮಾಂಟ್ರಿಯಲ್ ಪ್ರೋಟೋಕಾಲ್‌ಗೆಸಹಿ ಮಾಡಿದ ದಿನಾಂಕವನ್ನು ನೆನಪಿಸುತ್ತದೆ. ಈ ಪ್ರೋಟೋಕಾಲ್‌ಗೆ ಸಹಿ ಹಾಕಿದ 30 ವರ್ಷಗಳ ನಂತರ ಓಝೋನ್ ಪದರದ ರಂಧ್ರದ ಮುಚ್ಚುವಿಕೆಯನ್ನು ಗಮನಿಸಲಾಯಿತು. ಓಝೋನ್ ಸವಕಳಿಗೆ ಕಾರಣವಾಗುವ ಅನಿಲಗಳ ಸ್ವರೂಪದಿಂದಾಗಿ ಅವುಗಳ ರಾಸಾಯನಿಕ ಪರಿಣಾಮಗಳು 50 ರಿಂದ 100 ವರ್ಷಗಳವರೆಗೆ ಮುಂದುವರಿಯುವ ನಿರೀಕ್ಷೆಯಿದೆ. == ವಸ್ತು ನಿಯಂತ್ರಣ ಮತ್ತು ನಿರ್ನಾಮ == ಮಾಂಟ್ರಿಯಲ್ ಪ್ರೋಟೋಕಾಲ್ ಅಡಿಯಲ್ಲಿ, ಓಝೋನ್-ಸವಕಳಿಸುವಿಕೆಯ ವಸ್ತುಗಳ (ಒಡಿಎಸ್) ಬಳಕೆ ಮತ್ತು ಉತ್ಪಾದನೆಯನ್ನು ಕಡಿಮೆ ಮಾಡಲು ಪಕ್ಷಗಳು ಬದ್ಧವಾಗಿರುತ್ತವೆ. ಒಪ್ಪಂದವು ಸಿಎಫ್‌ಸಿ, ಎಚ್‌ಸಿಎಫ್‌ಸಿ ಮತ್ತು ಹ್ಯಾಲೋನ್‌ಗಳಂತಹ ಪ್ರಮುಖ ಪದಾರ್ಥಗಳ ಬಳಕೆಯನ್ನು ಹಂತ-ಹಂತವಾಗಿ ನಿಲ್ಲಿಸಲು ವೇಳಾಪಟ್ಟಿಯನ್ನು ವಿವರಿಸುತ್ತದೆ. 2016 ರಲ್ಲಿ ಒಪ್ಪಿಕೊಂಡ ಮಾಂಟ್ರಿಯಲ್ ಪ್ರೋಟೋಕಾಲ್‌ಗೆ ಕಿಗಾಲಿ ತಿದ್ದುಪಡಿಯು ಎಚ್‌ಎಫ್‌ಸಿ ಗಳ ಬಳಕೆಯನ್ನು ಹಂತ-ಹಂತವಾಗಿ ನಿಲ್ಲಿಸಲು ನಿಬಂಧನೆಗಳನ್ನು ಒಳಗೊಂಡಿತ್ತು(ಅವು ಪ್ರಬಲವಾದ ಹಸಿರುಮನೆ ಅನಿಲಗಳಾಗಿವೆ ಆದರೆ ಓಝೋನ್ ಪದರವನ್ನು ಸವಕಳಿಗೊಳಿಸುವುದಿಲ್ಲ). == ಜಾಗತಿಕ ಪರಿಣಾಮ ಮತ್ತು ಅನುಮೋದನೆ == ಮಾಂಟ್ರಿಯಲ್ ಪ್ರೋಟೋಕಾಲ್ ಅನ್ನು ಇಲ್ಲಿಯವರೆಗಿನ ಅತ್ಯಂತ ಯಶಸ್ವಿ ಪರಿಸರ ಒಪ್ಪಂದಗಳಲ್ಲಿ ಒಂದೆಂದು ಪರಿಗಣಿಸಲಾಗಿದೆ. ಇದು ಸಾರ್ವತ್ರಿಕ ಅನುಮೋದನೆಯನ್ನೂ ಸಾಧಿಸಿದೆ. ಇದರ ಅನುಷ್ಠಾನವು ಓಝೋನ್ ಪದರದ ಚೇತರಿಕೆಗೆ ಕಾರಣವಾಗಿದೆ ಮತ್ತು ಹವಾಮಾನ ಬದಲಾವಣೆಯನ್ನು ತಗ್ಗಿಸಲು ಗಣನೀಯ ಕೊಡುಗೆ ನೀಡಿದೆ. ಮಾಂಟ್ರಿಯಲ್ ಪ್ರೋಟೋಕಾಲ್‌ನ ಈ ಪರಿಣಾಮಕ್ಕೆ ಅದರ ಕ್ರಿಯಾತ್ಮಕ ರಚನೆಯೇ ಕಾರಣವಾಗಿದೆ. ಇದು ವೈಜ್ಞಾನಿಕ ಮತ್ತು ತಾಂತ್ರಿಕ ಪ್ರಗತಿಯ ಆಧಾರದ ಮೇಲೆ ಪರಿಷ್ಕರಣೆಗಳನ್ನು ಅನುಮತಿಸುತ್ತದೆ. == ಪ್ರತಿ ವರ್ಷದ ಧ್ಯೇಯವಾಕ್ಯಗಳು == ಓಝೋನ್ ರಕ್ಷಣೆಯ ವಿವಿಧ ಅಂಶಗಳನ್ನು ಹೈಲೈಟ್ ಮಾಡಲು ಓಝೋನ್ ಪದರದ ಸಂರಕ್ಷಣೆಗಾಗಿ ಅಂತರಾಷ್ಟ್ರೀಯ ದಿನದಂದು ವಿಶ್ವಸಂಸ್ಥೆಯು ಪ್ರತಿ ವರ್ಷ ನಿರ್ದಿಷ್ಟ ಧ್ಯೇಯವಾಕ್ಯವನ್ನು ಗೊತ್ತುಪಡಿಸುತ್ತದೆ. 2015 ರಿಂದ 2023 ರವರೆಗಿನ ಧ್ಯೇಯವಾಕ್ಯಗಳನ್ನು ಕೆಳಗೆ ನೀಡಲಾಗಿದೆ: 2023 : ಮಾಂಟ್ರಿಯಲ್ ಪ್ರೋಟೋಕಾಲ್: ಓಝೋನ್ ಪದರವನ್ನು ಸರಿಪಡಿಸುವುದು ಮತ್ತು ವಾಯುಗುಣ ಬದಲಾವಣೆಯನ್ನು ಕಡಿಮೆ ಮಾಡುವುದು. 2022 : ಮಾಂಟ್ರಿಯಲ್ ಪ್ರೋಟೋಕಾಲ್@35: ಭೂಮಿಯ ಮೇಲಿನ ಜೀವವನ್ನು ರಕ್ಷಿಸಲು ಜಾಗತಿಕ ಸಹಕಾರ. 2021 : ಮಾಂಟ್ರಿಯಲ್ ಪ್ರೋಟೋಕಾಲ್ - ನಮ್ಮನ್ನು, ನಮ್ಮ ಆಹಾರವನ್ನು ಮತ್ತು ಲಸಿಕೆಗಳನ್ನು ತಂಪಾಗಿರಿಸುವುದು. 2020 : ಜೀವನಕ್ಕಾಗಿ ಓಝೋನ್: 35 ವರ್ಷಗಳಿಂದ ಓಝೋನ್ ಪದರದ ರಕ್ಷಣೆ. 2019 : 32 ವರ್ಷಗಳ ಸಂರಕ್ಷಣೆ. 2018 : ತಂಪಾಗಿರಿಸಿ, ಮುಂದುವರಿಸಿ. 2017 : ಸೂರ್ಯನ ಕೆಳಗಿನ ಎಲ್ಲಾ ಜೀವಿಗಳ ಮೇಲೆ ಕಾಳಜಿ. 2016 : ಓಝೋನ್ ಮತ್ತು ವಾಯುಗುಣ: ವಿಶ್ವದ ಏಕತೆಯ ಮೂಲಕ ಇದರ ಮರುಸ್ಥಾಪನೆ. 2015 : 30 ವರ್ಷಗಳಿಂದ ಓಝೋನ್ ಪದರದ ಗುಣಪಡಿಸುವಿಕೆ, ಒಗ್ಗಟಿನಿಂದ. == ಉಲ್ಲೇಖಗಳು == == ಬಾಹ್ಯ ಕೊಂಡಿಗಳು == - ಓಝೋನ್ ಪದರದ ಸಂರಕ್ಷಣೆಗಾಗಿ ಅಂತರಾಷ್ಟ್ರೀಯ ದಿನ ಸೆಪ್ಟೆಂಬರ್ 16 ಅಂತರಾಷ್ಟ್ರೀಯ ಓಝೋನ್ ದಿನವಾಗಿದೆ []